# Tjekliste 2 til årlig verifikation uden energigennemgang

Nedenstående tjekliste anvendes ved den årlige verifikation for at vurdere en virksomheds grundlag for fortsat at indgå i energieffektiviseringsordning for overskudsvarme. Tjeklisten udfyldes af certificeringsorgan eller uvildig ekstern ekspert på baggrund af fysisk gennemgang af en virksomheds processer og anlæg relateret til den del af overskudsvarmen, der leveres fra virksomheden.

Denne tjekliste skal udelukkende anvendes hos virksomheder, der er tilsluttet energieffektiviseringsordningen og ikke skal gennemføre ny energigennemgang.

Formålet med tjeklisten er, at:

* Kontrollere, at energieffektiviteten i de processer og anlæg som producerer overskudsvarmen opretholdes, herunder at verificere, at de identificerede energieffektiviseringstiltag med en tilbagebetalingstid på op til 5 år realiseres i henhold til handlingsplan.
* Kontrollere, at eventuelle ændringer i leverancen af overskudsvarme er sket, uden at energieffektiviteten af processer og anlæg er forringet.
* Kontrollere, at vurderingen af tidligere identificerede energieffektiviseringspotentialer i relevante processer og anlæg er opdateret ift. aktuelle/opdaterede energipriser og produktionsvolumen m.m.
* Vurdere, om der er sket ændringer i virksomhedens drift, energiforbrug og overskudsvarmeleverance af en størrelsesorden som berettiger at energigennemgangen skal opdateres.
* Vurdere, om der er tilkommet nye optimeringsmuligheder, og at screeningsliste og handlingsplan relateret til overskudsvarme generelt er behørigt opdaterede
* Vurdere om der er planer som fremadrettet vil påvirke størrelsen af overskudsvarmeleverancen

Verifikationen tænkes udført med afsæt i den seneste udarbejdede energigennemgang, dog således at virksomheden ved verifikationsbesøget har tilgængelige, opdaterede data for energiforbrug og overskudsvarmeleverancen (opgjort i templates med stamdata m.m.)

|  |  |
| --- | --- |
| Virksomhed |  |
| Verifikator type | Årlig verifikation uden energigennemgang |
| Verifikator dato |  |
| Navn på uvildig ekstern ekspert eller certificeringsorgan  |  |
| Dato for udfyldelse |  |
| Underskrift (uvildig ekstern ekspert eller certificeringsorgan) |  |

**Tjekliste ifm. årlig verifikation**

|  |  |  |  |
| --- | --- | --- | --- |
| Nr.  | Krav | (Ja/Nej/Ikke relevant) | Dokumentation/bemærkning(Ved henvisninger angiv bilagsnavn samt afsnit/sidetal) |
| Spørgsmål |
| **1** | **Er der det seneste år sket ændringer i virksomhedens overordnede drift?** |  |  |
| 1.1 | Er det samlede energiforbrug for virksomheden ændret? |  |  |
| 1.2 | Er det samlede produktionsvolumen ændret? |  |  |
| 1.3 | Er der sket ændringer i produkter og/eller produktsammensætning? |  |  |
| **2** | **Er der det seneste år sket ændringer i de processer og anlæg som producerer og leverer overskudsvarme?** |  |  |
| 2.1  | Er der sket væsentlige ændringer i energiforholdene? |  |  |
| 2.2 | Er der foretaget ombygninger eller nyanlæg for de berørte processer og anlæg? |  |  |
| 2.3 | Har energiforbruget i de berørte processer og anlæg ændret sig? |  |  |
| 2.4 | Har leverancen af overskudsvarme ændret sig? |  |  |
| 2.5 | Har energieffektiviteten for de berørte processer og anlæg ændret sig? |  |  |
| **3** | **Er alle energieffektiviseringstiltag med TBT på op til 5 år, som virksomheden er forpligtet til at gennemføre, gennemført iht. energihandlingsplanen?****Uddyb hvilke tiltag, der ikke er gennemført og beskriv baggrunden herfor.** |  |  |
| 3.1 | Har forudsætninger for tidligere identificerede energieffektiviseringstiltag ændret sig (driftstid, produktionsvolumen, energipriser m.m.)? |  |  |
| 4 | **Er der identificeret nye, rentable energieffektiviseringstiltag for de processer og anlæg som producerer og leverer overskudsvarme?** |  |  |
| 4.1 | Er der kommet nye teknologier eller muligheder som kan effektivisere de berørte processer og anlæg? |  |  |
| 4.2 | Muliggør ændringer i virksomhedens driftstider, energipriser, afgifter eller produktionsvolumen realisering af nye potentialer for energieffektiviseringer af de processer og anlæg, som producerer og leverer overskudsvarme? |  |  |
| 4.3 | Er virksomhedens screeningsliste og handlingsplan relateret til overskudsvarmeprojektet opdateret? |  |  |
| **5** | **Er der fremtidige planer om ombygninger, procesændringer eller nyanlæg som påvirker overskudsvarmeleverancen?** |  |  |
| 5.1 | Er der planer om at ændre de processer og anlæg, som leverer overskudsvarme? |  |  |
| 5.2 | Er der øvrige planer om nyanlæg eller ombygninger som vil påvirke leverancen af overskudsvarme |  |  |
| 5.3 | Er der planer om at øge driftstid og/eller produktionsvolumen for de processer og anlæg som leverer overskudsvarmen? |  |  |
| 6.1 | Er tilbagebetalingstiden beregnet korrekt – og er investeringen opgjort i henhold til kravspecifikation og er opgørelsen retvisende? |  |  |
| 6.2 | Vurderes det, at der forbruges unødig energi til at fastholde produktion af overskudsvarme? |  |  |